सेयर बजारलाई दिने ऋण पनि घटाइएको छ । राष्ट्र बैंकले पनि यो बजारलाई खराब कर्जाको सूचीमा राखेकाले समस्या भएको हो । हामीले अब स्थिर सरकारको कल्पना गरेका थियौं । स्थिर सरकार आएपछि त्यही खालका आर्थिक नीतिहरू आउने आशा गरिएको थियो । तर, अर्थमन्त्रीले नियुक्ति हुनेबित्तिकै सेयर बजारको नकारात्मक टिप्पणी गर्नुभयो । पछि उहाँले महसुस गरे पनि सुधारका लागि कुनै पहल गर्नु भएन । १८ सयको बिन्दुमा पुगेको बजार अहिले १२ सयको हाराहारीमा आएको छ । तर, बढ्छ भन्ने अपेक्षा अझै बाँकी नै छ ।
